Aglam n yiwudam am wakken i d-nenna deg yixef n teẓri yezmer ad t-id-yefk umaru s wudem usrid, neɣ daɣen ad yili s wudem arusrid: d tigzi ara t-id-negzu deg yinnan n umaru, aneggaru-agi mačči kan d tafekka n uwadem iyezmer ad yeglem; maca yezmer ad d-yessuneɣ ula d lebsa-s d leɛmer-is. Ihi iswi n waḥric-a d anadi ɣef wamek i d-yeglem umaru yal awadem i yessemres deg tuddsa n wungal-is.